2019-ben egy XI. kerületi asszony szorult legtöbbször a mentők segítségére - számolt be az OMSZ egy kirívó adatról a Facebookon .

A nőhöz magatehetetlensége miatt 2019-ben hatvanhatszor riasztották ugyanarra a helyszínre a sürgősségi ellátás nemzetközi szinten is elismert szakembereit, akik minden alkalommal stabil állapotban szállíthatták kórházba az ittas asszonyt - írták.

A posztban azt írják, szinte minden mentőállomásnak akadnak visszatérő betegei, vannak, akik súlyos asztmájuk miatt szorulnak többször is gyors segítségre, másokat cukorbetegségük kapcsán ismernek már az életmentők, de persze vannak, akik “más okból” találkoznak többször a mentősökkel. Az újbudai asszony ezek közé tartozott.